Hadupan
Hadupan/Hidupan/Adupan atawa Kunyuk/Kuyuk atawa Duyu atawa Kutang adalah mamalia karnivora nang hudah ma'alami domestikasi matan sarigala tumatan 15.000 tahun nang halam atawa mungkin hudah tumatan 100.000 tahun nang halam badasarkan bukti génétik barupa panamuan fosil dan tés DNA. Penelitian lain mengungkap sajarah doméstikasi hadupan nang luman damintu lawas. Dalam bahasa Banjar ngaran lain hadupan disambat jua Duyu (lugat Balangan) dan Kutang (lugat Kandangan). Disambat jua asu dalam bahasa Jawa dan bahasa-bahasa Dayak (Ngaju, Bakumpai).
Hadupan sudah barkambang manjadi ratusan ras lawan babagai macam variasi, mulai matan hadupan tinggi awak babarapa puluh cm kaya Chihuahua hingga Irish Wolfhound nang tingginya labih matan satu mitir. Warna bulu hadupan kawa baragam, mulai matan putih sampai hirang, jua habang, habuk (rancak disambat "biru"), dan suklat. Salain itu, hadupan baisi babagai janis bulu, mulai matan nang bangat handap smpai nang panjangnya kawa mancapai babarapa séntimitir. Bulu hadupan kawa kujur atawa kariting, dan batékstur kasar sampai lambut nangkaya banang wol.
Hadupan sudah barkambang manjadi ratusan ras lawan babagai macam variasi, mulai matan hadupan tinggi awak babarapa puluh cm kaya Chihuahua hingga Irish Wolfhound nang tingginya labih matan satu mitir. Warna bulu hadupan kawa baragam, mulai matan putih sampai hirang, jua habang, habuk (rancak disambat "biru"), dan suklat. Salain itu, hadupan baisi babagai janis bulu, mulai matan nang bangat handap smpai nang panjangnya kawa mancapai babarapa séntimitir. Bulu hadupan kawa kujur atawa kariting, dan batékstur kasar sampai lambut nangkaya banang wol.
This is an excerpt from the article Hadupan from the Wikipedia free encyclopedia. A list of authors is available at Wikipedia.
bjn_Latn bjn_Latn bjn_Latn bjn_Latn eng_Latn